Hiphop-Norge står i kø
Big Ice redder sommeren med smørfeite rytmer og høykvalitets gangsterfunk. 

||| 
ALBUM: 
Andreas Willie «Big Ice» 
Paulsen har i ti år levert kompromissløse vestkyst-beats til både amerikanske og norske rappere, og her kommer en ny samling med hans høykvalitets gangster-funk. 

Smørfeite rytmerDette er midt i blinken om du ønsker å synke ned i en verden av seige, smørfeite og melodiøse rytmer, og drømme deg tilbake til nittitallets vestkyst-rappere som Above The Law og gammel Snoop og Dre. 

Men det handler ikke bare om nostalgi for Big Ice. 

På «Trunk Of Funk» har Paulsen har nemlig samlet et tjuetalls representanter fra både første, andre og tredje generasjon av norske rappere. 

KjøremusikkOnklP, Lars Vaular, Pete'n, Vågard, nestor Joddski og bodøbergenseren Mats Dawg står for de norskspråklige godbitene, mens Dz Dioniziz og Son Of Light sørger for høydepunktene på engelsk. 
